HRVACE: ODRŽAN REDOVITI RADNI SASTANAK I PODJELA PAKETA U SKLOPU PROJEKTA ˝ZAŽELI˝

Danas, 26.kolovoza, u prostorijama Društvenog centra u Hrvacama održan je redoviti mjesečni sastanak zaposlenih osoba u okviru projekta ˝Zaželi – Ja to mogu, ja to želim IV˝.

Na sastanku se razgovaralo o tekućim aktivnostima, a nakon toga je uslijedila podjela paketa za krajnje korisnike za mjesec kolovoz. Paket se sastoji od kućanskih i osnovnih higijenskih potrepština.

Podsjetimo, kroz projekt je zaposleno 16 žena koje svojim radom i aktivnostima pružaju potporu i podršku za najmanje 96 korisnika, odnosno starijih osoba i osoba u nepovoljnom položaju s područja Općine Hrvace i Grada Sinja.

Razdoblje provedbe projekta je 13.03.2024. – 13.03.2027.

Napominjemo da ukupna vrijednost projekta iznosi 720.000,00 EUR. Projekt je sufinanciran bespovratnim sredstvima Europskog socijalnog fonda Plus u okviru Programa Učinkoviti ljudski potencijali 2021.-2027.

